Chanelle Henning-moord: Twee verdagtes kry tronkstraf | Maroela Media
Gerhardus du Plessis en Willem Pieterse het Woensdag skuldig gepleit op die moord van Chanelle Henning.
Du Plessis en Pieterse is albei tot 18 jaar tronkstraf gevonnis vir moord en vyf jaar vir die onwettige besit van 'n vuuwapen en ammunisie. Die vonnisse sal gelyktydig uitgedien word. Die staatsaanklaer, adv Gerrie Nel, het aan die hof bevestig dat 'n pleitooreenkoms bereik is. Henning se ouers was betrokke by die proses en het die ooreenkoms onderteken. Volgens die ooreenkoms sal Du Plessis en Pieterse teen die ander beskuldigdes in die saak getuig. Die staat het gevra dat Du Plessis en Pieterse albei tot effektief 18 jaar tronkstraf gevonnis word op aanklagte van moord, sameswering tot moord en die onwettige besit van 'n vuurwapen en ammunisie. Die hof het gehoor dat Du Plessis en Pieterse vriende is. Pieterse is glo 'n kennis van die voormalige Olimpiese atleet, Ambrose Monye (37), wat ook 'n beskuldigde is in die saak. Pieterse het glo "werkies" gedoen vir Monye. Andre Gouws (47), 'n beweerde vriend van Henning se eksman, Nico, het glo opdrag aan Monye gegee dat Henning vermoor word. Die hof het gehoor Pieterse het Du Plessis aan Monye voorgestel en hulle het saam met Gouws 'n vergadering gehou waar Henning se moord beplan is. Gouws het Du Plessis en Pieterse glo gaan wys waar Henning gebly het en waar haar seuntjie skoolgaan. Du Plessis het gesê wou nie voortgaan met die moord nie maar Monye het glo gedreig om sy gesin dood te maak.
Vir 'n uiteensetting van die gebeure rondom die moord op Chanelle Henning kliek hier.
Swanger vrou kry hofbevel teen pa van ongebore kind
Weet julle dis vir my hartverskeurend dat die moordenaar versagtende omstandighede moet kry omdat hy 'n gestremde kind het. Wat van die seuntjie van 5 wat lewenslank sonder 'n mamma moet grootword? Dis net 'n ander tipe van gestremdheid. Word hulle beskerm omdat hulle polisie was?